CELEX: 62011TN0284
Language: mt
Date: 2011-06-07 00:00:00
Title: Kawża T-284/11: Rikors ippreżentat fis- 7 ta’ Ġunju 2011 — Metropolis Inmobiliarias y Restauraciones vs UASI — MIP Metro (METROINVEST)

6.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 232/35
            
         Rikors ippreżentat fis-7 ta’ Ġunju 2011 — Metropolis Inmobiliarias y Restauraciones vs UASI — MIP Metro (METROINVEST)
   (Kawża T-284/11)
   2011/C 232/61
   Lingwa tar-rikors: l-Ingliż
   
      Partijiet
   
   
      Rikorrenti: Metropolis Inmobiliarias y Restauraciones, SL (Barcelona, Spanja) (rappreżentant: J. Carbonell Callicó, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord tal-Appell: MIP Metro Group Intellectual Property GmbH & Co. KG (Düsseldorf, il-Ġermanja)
   
      Talbiet tar-rikorrenti
   
   
               —
            
            
               temenda d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-17 ta’ Marzu 2011, fil-Każ R 954/2010-1, u tilqa’ l-applikazzjoni għat-trade mark verbali Komunitarja “METROINVEST”;
            
         
               —
            
            
               sussidjarjament, u unikament f’każ li tinċaħad it-talba preċedenti, tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-17 ta’ Marzu 2011, fil-Każ R 954/2010-1;
            
         
               —
            
            
               tikkundanna lill-konvenut u lill-parti l-oħra fil-proċedimenti quddiem il-Bord tal-Appell għall-ispejjeż tal-proċeduri.
            
         
      Motivi u argumenti prinċipali
   
   
      Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark verbali “METROINVEST”, għal servizzi fil-klassi 36 — Reġistrazzjoni għat-trade mark Komunitarja Nru 7112113
   
      Proprjetarju tat-trade mark jew tas-sinjal invokat insostenn tal-oppożizzjoni: Il-parti oħra fil-proċedimenti quddiem il-Bord tal-Appell
   
      Trade mark jew sinjal invokat: Reġistrazzjoni Nru 30348717 tat-trade mark figurattiva “METRO” fil-Ġermanja, bil-kulur blu u isfar, għal firxa ta’ prodotti u servizzi fil-klassijiet 1 sa 45; Applikazzjoni għal trade mark Komunitarja Nru 779116, tat-trade mark figurattiva “METRO” bil-kulur isfar, għal firxa ta’ prodotti u servizzi fil-klassijiet 1 sa 42
   
      Deċiżjoni tad-Diviżjoni tal-Oppożizzjoni: Oppożizzjoni milqugħa
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikoli 6 u 14 tal-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali, marbuta mad-dritt għal smigħ xieraq u l-projbizzjoni ta’ kull diskriminazzjoni u mal-prinċipju ġenerali tad-dritt Komunitarju ta’ trattament ugwali. Ksur mill-Bord tal-Appell tal-Artikolu 8(1)(b) tar-Regolament tal-Kunsill Nru 207/2009, minħabba nuqqas ta’ probabbiltà ta’ konfużjoni bejn iż-żewġ trade marks kunfliġġenti.